О Т Ч Е Т

ЗА ИЗПЪЛНЕНИЕТО НА ПРОГРАМАТА ЗА УПРАВЛЕНИЕ И РАЗПОРЕЖДАНЕ С ИМОТИ ОБЩИНСКА СОБСТВЕНОСТ
ЗА 2015 г.

Управлението на общинската собственост през 2015 година се извършваше в съответствие със законовата и подзаконовата нормативна уредба и в изпълнение на програмата за управление и разпореждане с имотите общинска собственост в община Джебел.

Имотите, публична общинска собственост, предназначени за трайно задоволяване на обществени потребности от общинско значение, за културни, образователни, детски, младежки и други дейности от общинско значение в голямата си част са предоставени за управление на учреждения, организации и юридически лица на бюджетна издръжка, които осъществяват изброените дейности. Поддържането и ремонтите на имотите, публична общинска собственост, се извършва в рамките на предвидените бюджетни и привлечени средства.
Дейността по управлението на общинската собственост беше организирана в следните направления:
1.Актуване на имотите - общинска собственост и завеждането им в регистри:
През отчетния период продължи работата по актуването на имотите – общинска собственост, воденето им в регистри, съгласно образците, утвърдени от Министерството на регионалното развитие и вписването им в Служба по вписванията към РС – гр. Момчилград.

	Към 31.12.2015 г. в oбщина Джебел са съставени 44 акта за общинска собственост, от които:
Актовете съставени за недвижими имоти публична общинска собственост са 9 броя, в това число:
•	Земеделски земи: 2 броя - находящи се в землището на с. Папрат;
•	Водостопански съоръжения: 6 броя, от които в с. Папрат - 3 бр., с. Сипец - 1 бр., с. Тютюнче - 2бр.;
•	Поземлени имоти: 1 брой - находящ се в гр. Джебел.

Актовете съставени за недвижими имоти частна общинска собственост са 35 броя, като от тях:
•	Земеделски земи: 17 бр., от които в гр. Джебел – 2 бр., с. Плазище - 2 бр., с. Сипец - 2 бр., с. Цвятово - 2 бр., с. Овчево - 1 бр., с. Рогозари - 2 бр., с. Слънчоглед - 1 бр., с. Вълкович - 2 бр., с. Скалина - 1 бр., с. Папрат - 2 бр.;
•	Урегулирани /неурегулирани/ поземлени имоти - 12 броя, от които в гр. Джебел - 4 бр.,  с. Устрен - 2 бр., с. Ридино - 1 бр., с. Душинково - 4 бр., с. Полянец - 1 бр.;
•	Сгради - 2 броя, от които в гр. Джебел - 2 бр.;
•	Урегулирани /неурегулирани/ поземлени имоти, ведно с построените в тях сгради: 3 броя, от които в гр. Джебел - 1бр., с. Слънчоглед - 1бр., с.Илийско-1бр.;
•	Водостопанско съоръжение: 1 брой - находящ се в с. Тютюнче

2. Отдаване под наем на имоти и части от имоти – публична и частна общинска собственост.
През 2015 г. са внесени  за разглеждане от Общинския съвет 45 бр. докладни записки по реда на Закона за общинската собственост, касаещи: разпореждане с общинско имущество, отдаване под наем, преобразуване на имоти, одобряване на пазарни оценки и други. Въз основа на Решенията на ОбС - Джебел и Наредбата по чл. 8, ал. 2 от Закона за общинската собственост са проведени търгове за отдаване под наем на нежилищни имоти – частна и публична общинска собственост. 

Към 31.12.2015 г. са отдадени под наем 20 обекта – общинска собственост, от които 2 жилищни. Отдадени под наем в момента в т.ч. сключени договори от предходни години са 18 нежилищни обекта. 6 от тях са частна общинска собственост и 12 договора с обекти публична общинска собственост.

За разглеждания период са постъпили следните суми:

-	от наеми на общински терени  -  3 478.18 лв. 
-	 от наеми на общинско имущество -  13 429.85 лв.
-	от наеми на жилища - 726.60 лв.

3. Разпореждане с имоти и вещи –общинска собственост по реда на Закона за общинската собственост

За изминалата година са организирани и реализирани разпоредителни сделки с общински имоти по реда на Закона за общинската собственост.
През 2015 г. са подготвени и проведени процедури за продажба на имоти общинска собственост по реда на  Закона за общинската собственост. За периода са сключени 24 договори, от които са реализирани приходи от разпореждане с имоти или части от имоти – частна общинска собственост общо в размер на 195 883.00 лева

По видове основните реализирани приходи са разпределени, както следва:
А.	продажба на имоти на търг: 188 648.00 лева
	
Б. продажба на имоти по реда на Закона за общинската собственост без търг: 4 100.00 лева

В. продажба на движими вещи: 3 135.00 лева

През посочения период имотите и вещите общинска собственост се управляваха в интерес на населението на общината, с грижата на добър стопанин, съобразно предназначението и нуждите, за които са предоставени.